Marlén Aakre

Marlén Aakre (født 17. september 1993 i Fredrikstad) er en norsk friidrettsutøver som representerer Fredrikstad Idrettsforening. Hun konkurrerer hovedsakelig på 400 meter hekk, og fikk NM-gull på denne distansen i 2015. 


== Karriere ==
2011Aakre kom på 3.-plass på 400 meter hekk ved Tyrvinglekene 2011. Hun deltok i J18/19-klassen ved UM i friidrett 2011, der fikk bronse på 400 meter hekk. hun kom på delt 4.-plass på 400 meter, 5.-plass på 800 meter og 6.-plass på 1000 meter stafett. Ved Världsungdomsspelen kom hun på 6.-plass på 400 meter hekk.
2012Ved UM innendørs 2012 i Sandnes fikk hun bronse på 400 meter med tiden 1:01,41. På 800 meter kom hun på 4.-plass, én hundredel unna bronsen. Hun fikk to sølv ved Tyrvinglekene 2012; hun løp inn til 2.-plass både på 400 meter og 400 meter hekk. Her satte hun personlig rekord på 400 meter, med tiden 60,15. I mai deltok hun ved NM i stafetter 2012, der Fredrikstad fikk sølv på 4 x 400 meter i juniorklassen. 
Ved junior-NM i friidrett 2012 deltok Aakre på Fredrikstads lag som kom på 2.-plass på 1000 meter stafett. Individuelt kom hun på 5.-plass på 400 meter hekk. Hun deltok også ved NM i friidrett 2012 for seniorer, der hun kom på 5.-plass på 400 meter hekk. Her satte hun ny personlig rekord med 63,64.Hun fikk sølv på 400 meter ved UM utendørs i 2012, bak Frida Thorsås. På 800 meter kom hun på 4.-plass, med ny personlig rekord på 2:17,72. Fredrikstad vant 1000 meter stafett ved UM, med Aakre på laget.
2013I februar deltok hun ved NM i friidrett innendørs 2013, og kom på 10.-plass på 400 meter med ny personlig rekord på 58,96 sekunder. Hun løp også 800 meter, der hun kom på 6.-plass. Hun deltok ved Världsungdomsspelen 2013, og kom på 8.-plass på 400 meter hekk, og 22.-plass på 400 meter.Ved junior-NM i friidrett 2013 stilte hun i U23-klassen. Der vant hun 400 meter hekk, og kom på 2.-plass på 800 meter, bak Ingeborg Løvnes. Her satte hun personlig rekord på 800 meter med tiden 2:14,99. Hun fikk også bronse på 400 meter. Hun stilte også i NM i friidrett 2013 for seniorer, der hun fikk bronse på 400 meter hekk. Hun satte personlig rekord i finalen med 1:01,79. 

2014Aakre deltok ved NM i friidrett innendørs 2014, der hun kom på 5.-plass på 800 meter og 7.-plass i lengdehopp uten tilløp. Hun vant tre medaljer ved UM Inne-2014; sølv på 800 meter, bak Ingeborg Løvnes, og bronse på 400 meter og 4 x 200 meter stafett. Hun kom på 3.-plass av fire deltakere ved Tønsberg grand prix i mai. Hun konkurrerte ved Sävedalsspelen i Sverige i slutten av mai, der hun vant 400 meter hekk, og kom på 2.-plass på 400 meter. Ved Bislett Games i juni deltok hun i den nasjonale konkurransen, og kom på 3.-plass på 100 meter, med tiden 12,03, der Alvilde Grønneberg vant foran Elisabeth Slettum.Hun ble tatt ut til Nordisk-baltisk U23-mesterskap i friidrett 2014, som ble arrangert i København i slutten av juli. Der vant Vilde Svortevik 400 meter hekk, og Marlen Aakre kom på 2.-plass. Aakre løp for første gang under 1 minutt, og satte personlig rekord med 59,60. Hun deltok igjen i U23-klassen ved junior-NM i friidrett 2014 i Fredrikstad, og vant både 400 meter og 400 meter hekk. Ved NM i friidrett 2014 for senior fikk hun bronse på 400 meter hekk, akkurat som året før.
2015Aakre deltok ikke ved NM i friidrett innendørs 2015, men ved UM innendørs vant hun 400 meter, og kom på 8.-plass på 60 meter. Hun vant 400 meter hekk ved Norwegian Grand Prix på Hamar. I juni kom hun på 2.-plass på 400 meter hekk ved Folksam Challenge i Uppsala, der hun løp på 1:00,69, og ble dermed kvalifisert til U23-EM i friidrett 2015, samt at hun ble tatt ut til Lag-EM i friidrett 2015, der Norge deltok i Super League.Ved U23-EM i friidrett 2015 i Tallinn løp hun 400 meter hekk, men ble slått ut i innledningsheatet, der hun kom på 6.-plass av syv løpere i sitt heat, med tiden 1:00,15. Hun deltok i samme øvelse i Lag-EM, og løp på 59,76 som var sesongbestenotering for hennes del, men hun endte på 12. og sisteplass, noe som ga Norge ett poeng i lagkonkurransen. 
Den 1. august løp hun inn til gull på 400 meter hekk ved NM i friidrett 2015. To uker senere deltok hun i U23-klassen ved junior-NM i friidrett 2015, der hun fikk sølv på 800 meter, bak Ida Elise Nymoen Eltervaag, men vant både 400 meter og 400 meter hekk. Hun avsluttet sesongen ved å delta i U23-løpet ved Diamond League-stevnet i Zürich, der hun kom på 8.-plass på 400 meter hekk.


== Medaljer i norske mesterskap ==


== Referanser ==


== Eksterne lenker ==
(no) Offisiell hjemmeside
(en) Profil hos European Athletics
(en) Profil hos All-Athletics